Amel Tuka
<s>Amel Tuka je bosanskohercegovački atletičar, čija su specijalnost utrke na 800 (primarna disciplina) i 400 metara; u obje discipline drži nacionalni rekord.</s><s>Član je Atletskog kluba Zenica.</s>

<s>Karijera 
Atletikom se počeo baviti sasvim slučajno kad je 2008, kao učenik 3. razreda STŠ "Kemal Kapetanović" iz Kaknja, učestvovao na Malim olimpijskim igrama u Zenici i pobijedio u utrci na 400 m. Trener AK Zenica Halid Sedić pozvao ga je na razgovor, nakon kojeg je Tuka postao član tog kluba.</s><s>Budući da je živio u Kaknju, morao je svakodnevno dolaziti na treninge u Zenicu.</s><s>Samo nekoliko mjeseci kasnije zabilježio je svoj prvi uspjeh: pobijedio je na 400 i 800 m na juniorskom prvenstvu BiH.</s><s>Slijedio je ulazak u reprezentaciju i učešće na Balkanskom juniorskom prvenstvu u atletici u Grčkoj, gdje je bio treći.</s><s>Nakon ovog uspjeha proglašen je atletskim otkrićem godine u BiH.</s>

<s>Od 2010. stalni je član seniorske reprezentacije na takmičenju Treće lige Evropskog ekipnog prvenstva i na svim takmičenjima bio je na pobjedničkom postolju.</s>

<s>U junu 2013. pobijedio je na takmičenju Treće lige Evropskog ekipnog prvenstva rezultatom 1:51,11.</s><s>Mjesec kasnije, na Evropskom prvenstvu U-23, osvojio je 3. mjesto na 800 m i postavio nacionalni rekord 1:46,29.</s>

<s>U 2014. osvaja brozanu medalju na Balkanskom prvenstvu u Piteștiju (1:50,67) da bi na svom drugom Evropskom prvenstvu u seniorskoj konkurenciji u Zürichu bio šesti s novim nacionalnim rekordom od 1:46,12.</s>

<s>U 2015. osvaja zlatnu medalju na Balkanskom dvoranskom prvenstvu u Istanbulu (1:48,86).</s><s>1 jula 2015, na mitingu u Velenju, postavio je novi nacionalni rekord, pobijedivši rezultatom 1:44,19.</s><s>Rekord je popravio već nakon 10 dana, pobijedivši i u Madridu s vremenom 1:43:84.</s><s>Šest dana kasnije, u svom prvom nastupu na nekom od mitinga Dijamantne lige u karijeri, ponovo je popravio lični i nacionalni rekord pobijedivši u Monaku s vremenom 1:42.51.</s><s>To je trenutno najbolje vrijeme sezone 2015, 32. rezultat svih vremena i 4. u Evropi.</s>

<s>Značajniji rezultati</s>

<s>Lični rekordi</s>

<s>Reference</s>

<s>Vanjske veze 
 IAAF-profil
 Profil  na All-athletics.com
 Profil  na tilastopaja.org</s>

<s>Bosanskohercegovački atletičari
Biografije, Kakanj
Authority control</s>

